
Οργάνωση ενιαίου φορέα αστικών συγκοινωνιών στην πε¬ 
ριοχή Αθηνών-Πειραιώς και Περιχώρων και άλλες δια¬ 
τάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο νόμο που ψήφισε η Βουλή: 

’Αρθρο 1 

Ίδρυση - Σκοπός - Αρμοδιότητες 

1. Ιδρύεται νομικό πρόσωπο ιδιωτικού δικαίου, που είναι 
δημόσια επιχείρηση κοινωφελούς χαρακτήρα, με τη 
μορφή της ανώνυμης εταιρίας και την επωνυμία «Οργανι¬ 
σμός Αστικών Συγκοινωνιών Αθηνών (Ο.Α.Σ.Α.)» με έδρα 
την Αθήνα. Ο Ο.Α.Σ.Α. διέπεται από τις διατάξεις της νο¬ 
μοθεσίας για τις ανώνυμες εταιρίες, εκτός αν διαφορετικά 
ορίζεται στο νόμο αυτόν, τα προεδρικά διατάγματα και λοι¬ 
πές κανονιστικές πράξεις, που εκδίδονται σε εκτέλεσή 
του και εποπτεύεται από τον Υπουργό Μεταφορών και 
Επικοινωνιών. 

2. Σκοπός του Ο.Α.Σ.Α. είναι η διεξαγωγή του συγκοι¬ 
νωνιακού έργου με όλα τα μέσα μαζικής μεταφοράς στην 
περιοχή Αθηνών - Πειραιώς και Περιχώρων, με ιδιαίτερη 
μέριμνα για την εξυπηρέτηση του επιβατικού κοινού και 
την ποιότητα ζωής στην περιοχή της αρμοδιότητάς του. 

3. Στις αρμοδιότητες του Ο.Α.Σ.Α. περιλαμβάνονται: 

α. Ο Προσδιορισμός, ο σχεδιασμός, ο προγραμματι¬ 
σμός, η εκτέεση, η εκμετάλλευση και ο έλεγχος του συ¬ 
γκοινωνιακού έργου με όλα τα μέσα μαζικής μεταφοράς 
στην περιοχή Αθηνών - Πειραιώς και Περιχώρων, όπως 
αυτή καθορίζεται με απόφαση του Υπουργού Μεταφορών 
και Επικοινωνιών. 

β. Η μελέτη των σχετικών προβλημάτων και η υποβολή 
προτάσεων στις αρμόδιες διοικητικές αρχές. 

γ. Η ρύθμιση όλων των θεμάτων που αφορούν τη διεξα¬ 
γωγή των αστικών συγκοινωνιών στην περιοχή Αθηνών - 
Πειραιώς και Περιχώρων και ιδίως ο καθορισμός, η κατάρ¬ 
γηση και η επέκταση των γραμμών, ο καθορισμός των δια¬ 
δρομών, των δρομολογίων, των αφετηριών των τερμάτων 
και των στάσεων. 

δ. Ο εκσυγχρονισμός του συστήματος και η δημιουργία 
και χρησιμοποίηση των πάσης (ρύσεως εγκαταστάσεων. 

ε. Η προμήθεια και εκμετάλλευση του τροχαίου υλικού 
και η συντήρησή του. 


4. Η εκτέλεση και εκμετάλλευση του συγκοινωνιακού 
έργου ανατίθεται από τον Ο.Α.Σ.Α. σε ανώνυμες εταιρίες, 
που ιδρύει ο Ιδιος. 

Αρθρο 2 

Κεφάλαιο-Περιουσία-Οργάνωση-Κανονισμοί 

1. Το μετοχικό κεφάλαιο του Ο.Α.Σ.Α. αποτελείται από 
τα περιουσιακά στοιχεία του καταργούμενου Οργανισμού 
Αστικών Συγκοινωνιών (Ο.Α.Σ.), όπως αυτά διαμορφώθη¬ 
καν μετά τη μεταβίβαση στρν Ο.Α.Σ., με το άρθρο 1 παρ 2 
του Ν. 2078/1992 (ΦΕΚ 139 Α), της κινητής και ακίνητης 
περιουσίας της Επιχείρησης Αστικών Συγκοινωνιών 
(Ε.Α.Σ.). Τα παραπάνω περιουσιακά στοιχεία περιέρχονται 
αυτοδικαίως στον Ο.Α.Σ.Α. από την έναρξη της ισχύος του 
παρόντος νόμου. Με κοινή απόφαση των Υπουργών Οικο¬ 
νομικών και Μεταφορών και Επικοινωνιών ρυθμίζονται τα 
σχετικά με τον υπολογισμό, την εκτίμηση, τον καθορισμό 
του ύψους του μετοχικού κεφαλαίου του Ο.Α.Σ.Α. και των 
εταιριών που αυτός ιδρύει, καθώς και κάθε άλλη αναγκαία 
λεπτομέρεια. 

2. Το μετοχικό κεφάλαιο του Ο.Α.Σ. Α. διαιρείται σε ονο¬ 
μαστικές μετοχές ίσης αξίας, που αντιστοιχούν σε ισάριθ¬ 
μες ψήφους. Οι μετοχές αυτές ανήκουν στο Ελληνικό Δη¬ 
μόσιο. 

3. Το Ελληνικό Δημόσιο μπορεί να μεταβιβάζει έως το 
40% των μετοχών της προηγούμενης παραγράφου σε Ορ¬ 
γανισμούς Τοπικής Αυτοδιοίκησης (Ο.Τ.Α.) πρώτου και 
δεύτερου βαθμού της περιοχής αρμοδιότητας του 
Ο.Α.Σ.Α. 

Εως το 40% των μετοχών των θυγατρικών εταιριών που 
ιδρύονται, κατά το άρθρο 1 παρ. 4 του παρόντος νόμου, 
δύναται να μεταβιβαστούν σε Ο.Τ.Α. πρώτου και δεύτε¬ 
ρου βαθμού της περιοχής αρμοδιότητας του Ο.Α.Σ.Α. Οι 
μετοχές του Ο.Α.Σ.Α. ή των εταιριών που ιδρύει κατά το 
άρθρο 1 παρ. 4 δεν μεταβιβάζονται εκτός Δημοσίου και 
Ο.Τ.Α. 

4. Τα όργανα του Ο.Α.Σ.Α. και των εταιριών που ιδρύει ο 
Ο.Α.Σ.Α. είναι η Γενική Συνέλευση (Γ.Σ.) των μετόχων, το 
Διοικητικό Συμβούλιο (Δ.Σ.) και η Αντιπροσωπευτική Συ¬ 
νέλευση Κοινωνικού Ελέγχου (Α.Σ.Κ.Ε.). Η Γ.Σ. των μετό¬ 
χων του Ο.Α.Σ.Α. εκλέγει το Δ.Σ. του Οργανισμού, το 
οποίο είναι ενδεκαμελές. Η σύνθεση, συγκρότηση και οι 
κανόνες λειτουργίας του πρώτου Δ.Σ. ορίζονται με από¬ 
φαση του Υπουργού Μεταφορών και Επικοινωνιών. Η θη- 

τεΐα του διαρκεί μέχρι την εκλογή του πρώτου Δ,Σ. από την 
πρώτη τακτική Γενική Συνέλευση. Σε κάθε περίπτωση η 
θητεία του δεν μπορεί να υπερβεί το ένα έτος. Στο πρώτο 
Δ.Σ. του Ο.Α.Σ.Α. ορίζονται πρόσωπα που έχουν ειδικές 
γνώσεις σε θέματα συγκοινωνιών και εμπειρία στην οργά¬ 
νωση και διοίκηση, ένας εκπρόσωπος εργαζομένων στον 
Ο.Α.Σ.Α. και τρία πρόσωπα, που θητεύουν ή έχουν θητεύ- 
σει στην Τοπική Αυτοδιοίκηση ή έχουν εμπειρία ως στε¬ 
λέχη Οργανισμών Τοπικής Αυτοδιοίκησης. Η Γ.Σ. των με¬ 
τόχων του Ο.Α.Σ.Α. εγκρίνει τα καταστατικά του Οργανι¬ 
σμού και των εταιριών που ιδρύονται κατά το άρθρο 1 παρ. 
4 του παρόντος νόμου, τα οποία καταρτίζονται από το Δ.Σ. 
του Ο.Α.Σ.Α.. Στη Γ.Σ. του Ο.Α.Σ.Α. το Ελληνικό Δημόσιο 
εκπροσωπείται από τους Υπουργούς Εσωτερικών, Οικο¬ 
νομικών και Μεταφορών και Επικοινωνιών. 

5. Οι οργανισμοί του Ο.Α.Σ.Α. και των εταιριών, που 
ιδρύονται κατά το άρθρο 1 παρ. 4 του νόμου αυτού, καταρ¬ 
τίζονται από το Δ.Σ. του Ο.Α.Σ.Α. και εγκρίνονται με κοινή 
απόφαση των Υπουργών Προεδρίας της Κυβέρνησης και 
Μεταφορών και Επικοινωνιών. Οι κανονισμοί εσωτερικής 
λειτουργίας, οι υπηρεσιακοί κανονισμοί και οι κανονισμοί 
χρήσης των υπηρεσιών του Ο.Α.Σ.Α. και των εταιριών, που 
ιδρύονται κατά το άρθρο 1 παρ. 4 του νόμου αυτού, καταρ¬ 
τίζονται από το Δ.Σ. του Ο.Α.Σ.Α. και εγκρίνονται με από¬ 
φαση του Υπουργού Μεταφορών και Επικοινωνιών, Με 
τους κανονισμούς χρήσης των υπηρεσιών του προηγούμε¬ 
νου εδαφίου ορίζονται και οι κυρώσεις για την παράβαση 
των υποχρεώσεων που θα θεσπισθούν. 

6. Οι κοινωνικός έλεγχος ασκείται από την Α.Σ.Κ.Ε., 
σύμφωνα με τη νομοθεσία που ισχύει κάθε φορά. Με προ¬ 
εδρικό διάταγμα, που εκδίδεται με πρόταση των Υπουρ¬ 
γών Εθνικής Οικονομίας και Μεταφορών και Επικοινω¬ 
νιών, ορίζονται: 

α. Η σύνθεση της Α.Σ.Κ.Ε., στην οποία συμμετέχουν εκ¬ 
πρόσωποι του Κράτους, της Τοπικής Αυτοδιοίκησης, των 
κοινωνικών φορέων, των εργαζομένων στον Ο.Α.Σ.Α. και 
στις εταιρίες που αυτός ιδρύει και των μετόχων του 
Ο.Α.Σ.Α. ή των εταιριών που αυτός ιδρύει. 

Επίσης, συμμετέχουν και εκπρόσωποι των εργαζομέ¬ 
νων στους Η.Λ,Π.Α.Π. - Η.Σ.Α.Π. μέχρι την ανάληψη του 
έργου τους από τον Ο.Α.Σ.Α. ή τις εταιρίες που αυτός 
ιδρύει. 

β. Ο τρόπος εκλογής των αιρετών μελών της Α.Σ.Κ.Ε. 

γ. Οι κανόνες λειτουργίας της και 

δ. Οι αρμοδιότητές της. 

7. Οι αποφάσεις του Ο.Α.Σ.Α. για την τιμολογιακή πολι¬ 
τική και το επενδυτικό πρόγραμμα, του ίδιου και των εται¬ 
ριών που αυτός ιδρύει, εγκρίνονται με κοινή απόφαση των 
Υπουργών Εθνικής Οικονομίας και Μεταφορών και Επι¬ 
κοινωνιών. 

8. α. Με κοινή απόφαση των Υπουργών Εθνικής Οικονο¬ 
μίας, Οικονομικών και Μεταφορών και Επικοινωνιών κα¬ 
θορίζεται το ύψος της επιδότησης των υπηρεσιών που 
προσφέρει ο Ο.Α.Σ.Α. και οι εταιρίες που αυτός ιδρύει ή 
των Η.Λ.Π.Α.Π. - ΗΧΑ.Π. που ήδη υπάρχουν και επο¬ 
πτεύονται απ' τον Ο.Α.Σ.Α,. 

β. Για τον καθορισμό της επιδότησης λαμβάνονται 
υπόψη: 

- Τα στοιχεία εκμετάλλευσης, όπως αυτά διαμορφώνο¬ 
νται από τις συνθήκες που επικρατούν στην αγορά. 

- Το κόστος λειτουργίας συγκοινωνιακής επιχείρησης 


με καθαρά ιδιωτικοοικονομικά κριτήρια. 

γ. Οι πράξεις και αποφάσεις για την τιμολογιακή πολι¬ 
τική και την επιδότηση των εισιτηρίων, που ισχύουν μέχρι 
τη δημοσίευση αυτού του νόμου, εξακολουθούν να εφαρ¬ 
μόζονται έως την έκδοση των αποφάσεων αυτής της πα¬ 
ραγράφου. 

Άρθρο 3 

Κατάργηση του Ο.Α.Σ. - Διάλυση Σ.ΕΠ. 

Ανάληψη συγκοινωνιακού έργου από Ο.Α.Σ.Α. 

1. Από την έναρξη ισχύος αυτού του νόμου: 

α. Ο Ο.Α.Σ.Α. αναλαμβάνει αμέσως την εκτέλεση και 
εκμετάλλευση του συγκοινωνιακού έργου στην περιοχή 
αρμοδιότητάς του με θερμικά λεωφορεία. 

β. Ο Ο.Α.Σ.Α. υπεισέρχεται αυτοδικαίως και χωρίς καμιά 
άλλη διατύπωση με συνέπειες καθολικής διαδοχής στα δι¬ 
καιώματα και τις υποχρεώσεις του Ο.Α.Σ., ο οποίος παύει 
να υφίσταται. 

Ο Ο.Α.Σ.Α. υπεισέρχεται αυτοδικαίως στα δικαιώματα 
και τις υποχρεώσεις των μετόχων των Σ.ΕΠ., των Σ.ΕΠ. και 
του Ο.Α.Σ., που πηγάζουν από τις ενοχικές σχέσεις αγο¬ 
ράς λειωφορείων και δανειοδότησης. Στις συμβάσεις 
και στις σχέσεις αυτές συμπεριλαμβάνονται οι συμβάσεις 
ασφάλισης των παραπάνω λεωφορείων το σύμφωνο δια¬ 
τήρησης της κυριότητας και νομής υπέρ των πωλητριών 
εταιριών και των τραπεζών ή δανειστριών εταιριών, μέχρι 
την ολοσχερή αποπληρωμή του τιμήματος και εξόφληση 
του σχετικού δανείου. Ο Ο.Α.Σ.Α. υπεισέρχεται στο σύ¬ 
νολο των δικαιωμάτων και υποχρεώσεων των μετόχων των 
Σ.ΕΠ., των Σ.ΕΠ. και του Ο.Α.Σ. που ιδρύονται ή απορρέ¬ 
ουν από τις συμβάσεις αυτές είτε αυτοί συμβάλλονται σ’ 
αυτές απευθείας είτε συμβάλλονται ως τρίτοι κατά προ¬ 
σχώρηση. Οι εγγυήσεις του Ελληνικού Δημοσίου υπέρ των 
μετόχων των Σ.ΕΠ. προς τις τράπεζες ή τις δανείστριες 
εταιρίες εξακολουθούν να ισχύουν και παράγουν πλήρη τα 
έννομα αποτελέσματά τους μόνο σε σχέση με την εκπλή¬ 
ρωση των υποχρεώσεων και ικανοποίηση δικαιωμάτων 
που αναδέχεται με το άρθρο αυτό ο Ο.Α.Σ.Α. 

Ο Ο.Α.Σ.Α. αναλαμβάνει την υποχρέωση να επιστρέφει 
στους μετόχους των Σ.ΕΠ. τα ποσά που κατέβαλαν εξ ιδίων 
πόρων στις παραπάνω Εταιρείες για την αγορά των θερμικών 
λεωφορείων, νομιμοτόκως, από τότε που τα κατέλαβαν. 

γ. Ανακαλείται το δικαίωμα θέσης σε κυκλοφορία θερ¬ 
μικού αυτοκινήτου λεωφορείου δημόσιας χρήσης, που χο¬ 
ρηγήθηκε με βάση τις διατάξεις του άρθρου 3 του Ν. 
2078/1992. Μέχρι την με οποιονδήποτε τρόπο παράδοση 
των λεωφορείων των Σ.ΕΠ. στον Ο.Α Σ.Α., οι μέτοχοι το>ν 
Σ.ΕΠ., οφείλουν να τα διατηρούν σε πλήρη λειτουργία και 
να προσφέρουν το έργο που τους έχει ανατεθεί. 

δ. Διαλύονται οι Συγκοινωνιακές Επιχειρήσεις (Σ.ΕΠ.) 
που έχουν συσταθεί σύμφωνα με το άρθρο 4 του Ν. 2078/ 
1992 και τίθενται σε κατάσταση εκκαθάρισης. 

2. Οι μισθώσεις χρήσης των αμαξοστασίων και του εξο¬ 
πλισμού τους, οι παραχωρήσεις χρήσης των λεωφορείων ή 
άλλων περιουσιακών στοιχείων του Ο.Α.Σ. προς τις Σ.ΕΠ. 
ή τους μετόχους τους, λήγουν αυτοδικαίως για τον Ο.Α.Σ., 
τον Ο.Α.Σ.Α. και το Ελληνικό Δημόσιο. Με απόφαση του 
Υπουργού Μεταφορών και Επικοινωνιών καθορίζεται η 
διαδικασία παράδοσης και παραλαβής τους, η συγκρό¬ 
τηση επιτροπών παραλαβής, καθώς και κάθε άλλη ανα¬ 
γκαία λεπτομέρεια. 

3. Με απόφαση του Υπουργού Μεταφορών και Επικοί- 


νωνιών, που δημοσιεύεται στην Εφημερίδα της Κυβερνή- 
σεως, καθορίζονται: 

α. Η διαδικασία και τα όργανα εκκαθάρισης των Σ.ΕΠ. 

β. Ο ορισμός εκκαθαριστών, των οποίων η αμοιβή βαρύ¬ 
νει τις Σ.ΕΠ. μ 

γ. Η διαδικασία επιστροφής ατόκως στους μετόχους 
των Σ.ΕΠ. του ποσού που κατέβαλαν υπέρ του Δημοσίου 
για την απόκτηση δικαιώματος θέσης σε κυκλοφορία θερ¬ 
μικού λεωφορείου δημόσιας χρήσης, σύμφωνα με το άρ¬ 
θρο 3 του Ν. 2078/1992 και νομιμοτόκως του ποσού που 
κατέβαλαν εξ ιδίων πόρων στις πωλήτριες και δανειοδό- 
τριες Εταιρείες. 

δ. Η διαδικασία, οι όροι και οι προϋποθέσεις συμψηφι¬ 
σμού απαιτήσεων μεταξύ Ελληνικού Δημοσίου και Ο.Α.Σ. 
αφ’ ενός και μετόχων Σ. ΕΠ. αφ' ετέρου από την εφαρμογή 
του Ν. 2078/1992 και του παρόντος νόμου. 

ε. Η διαδικασία ανάκτησης από μετόχους των Σ.ΕΠ. δι¬ 
καιωμάτων από τα οποία παραιτήθηκαν ή παραχώρησαν 
σύμφωνα με τις διατάξεις του άρθρου 3 παρ. 1 περ. β' καί 
Υ του Ν. 2078/1992. μ 

4. Με κοινή απόφαση των Υπουργών Εθνικής Οικονο¬ 
μίας και Μεταφορών και Επικοινωνιών, μετά από τεχνικο- 
οικονομική μελέτη επιπτώσεων και γνώμη των εργαζομέ¬ 
νων, ανατίθεται στις Εταιρείες, που ιδρύονται κατά το άρ¬ 
θρο 1 παρ. 4 του νόμου αυτού, η εκτέλεση και εκμετάλ¬ 
λευση του συγκοινωνιακού έργου των Ηλεκτροκίνητων 
Λεωφορείων Περιοχής Αθηνών - Πειραιώς (Η.Λ.Π.Α.Π.) 
και των Ηλεκτρικών Σιδηροδρόμων Αθηνών - Πειραιώς 
(Η.Σ.Α.Π.), καθώς και η διαδικασία μεταβίβασης των δικαι¬ 
ωμάτων και υποχρεώσεων των Οργανισμών αυτών με δια¬ 
σφάλιση των μισθολογικών και ασφαλιστικών δικαιωμάτων 
των εργαζομένων. 


Αρθρο 4 

Ρύθμιση θεμάτων προσωπικού 
1.0 Ο.Α.Σ.Α. και οι εταιρίες που ιδρύονται κατά το άρ¬ 
θρο 1 παρ. 4 του νόμου αυτού από τον Ο.Α.Σ.Α. συνδέο¬ 
νται με το προσωπικό τους με σχέση εργασίας αορίστου ή 
ορισμένου χρόνου, σύμφωνα με τις ειδικότερες ρυθμίσεις 
των οικείων οργανισμών. Η συνδρομή των τυπικών και ου¬ 
σιαστικών προσόντων των υποψηφίων για πρόσληψη δια¬ 
πιστώνεται από επιτροπές αξιολόγησης, στη σύνθεση των 
οποίων συμμετέχουν απαραιτήτως ένας Πρόεδρος Πρω¬ 
τοδικών, που υπηρετεί στο Πρωτοδικείο Αθηνών και ένας 
εκπρόσωπος του Υπουργείου Μεταφορών και Επικοινω¬ 
νιών. Κατά τη διαδικασία αξιολόγησης εκτιμάται ιδιαίτερα 
η εμπειρία του υποψηφίου στην αντίστοιχη ειδικότητα Με 
την επιφύλαξη της διάταξης του δεύτερου εδαφίου της 
παραγράφου αυτής, η συγκρότηση και η σύνθεση των επι¬ 
τροπών αξιολόγησης, η διαδικασία αξιολόγησης υποψη¬ 
φίου, τα απαιτούμενα δικαιολογητικά και κάθε άλλη ανα¬ 
γκαία λεπτομέρεια ορίζονται με κοινή απόφαση των 
Υπουργών Προεδρίας της Κυβέρνησης και Μεταφορών 
και Επικοινωνιών. 

2 . Με πράξη του Υπουργού Μεταφορών και Επικοινω¬ 
νιών, μετά από εισήγηση του Δ.Σ. του Ο.Α.Σ.Α., μεταφέ- 
ρεται αυτοδικαίως στον Ο.Α.Σ.Α. το προσωπικό, το οποίο 
υπηρετεί κατά την έναρξη της ισχύος του παρόντος νόμου 
στον καταργούμενο Ο.Α.Σ. με οχέση εργασίας αορίστου 
χρόνου. 

3. α. Ο Ο.Α.Σ.Α. για λογαριασμό και για τις ανάγκες των 
Εταιρειών που 6α ιδρύσει κατά το άρθρο 1 παρ. 4 του νό¬ 


μου αυτού, προς εκτέλεση και εκμετάλλευση του συγκοι¬ 
νωνιακού έργου με θερμικά λεωφορεία, προσλαμβάνει, με 
σύμβαση αορίστου χρόνου ή σχέση έμμισθης εντολής, το 
προσωπικό που υπηρετούσε, με σχέση εργασίας αορίστου 
ή σχέση έμμισθης εντολής αντίστοιχα, στην Επιχείρηση 
Αστικών Συγκοινωνιών (Ε.Α.Σ.), κατά το χρόνο διάλυσής 
της, σύμφωνα με το άρθρο 1 παρ. 1 του Ν. 2078/1992 

7 ηί!??ο Κ ο ^^ σωΠ,Κ0 Της Ε Α Σ · που απολύθηκε με τις 
7081/28.7.1992 7275/12.8.1992, 7309/19 8 1992 
7318/12.8.1992 κα, 7445/19.8.1992 αποφάσείς της 
διοίκησης της πρώην Ε.Α.Σ. Στις διατάξεις των ρυθμίσεων 
του εδαφίου αυτού δεν περιλαμβάνονται όσοι, από το 
προσωπικό της πρώην Ε.Α.Σ. συνταξιοδοτήθηκαν κατά το 
άρθρο 2 παρ. 7 του Ν. 2078/1992. 

β. Επίσης στον Ο.Α.Σ.Α. για τον ίδιο λόγο προσλαμβάνο¬ 
νται ως οδηγοί και με σύμβαση αορίστου χρόνου και οι μέ¬ 
τοχοι των Συγκοινωνιακών Επιχειρήσεων (Σ. ΕΠ.) των περι- 

2078/1992 * ’ ^ 1 ΤΟϋ άρθρου 3 του Ν ' 

γ. Οι ανήκοντες στις κατηγορίες των προηγούμενων 
εδαφίων υποβάλλουν μέσα σε αποκλειστική προθεσμία 
δέκα (10) ημερών από την έναρξη ισχύος του νόμου αυ- 
του, αίτηση και προσλαμβάνονται με απόφασεις του Δ.Σ. 
του Ο.Α.Σ.Α. ή ειδικώς εξουσιοδοτημένα προς αυτό μέλη 
του ή επιτροπές, μέσα σε προθεσμία είκοσι (20) ημερών 
από την έναρξη ισχύος του παρόντος νόμου. 

4. Εάν μετά την πρόσληψη του παραπάνω προσωπικού 
η αναλογία των οδηγών ανά λεωφορείο είναι μικρότερη 
των δύο κόμμα εννέα (2,9) οδηγών ανά λεωφορείο του 
Ο.Α.Σ.Α. ή των εταιριών που ιδρύει ο Ο.Α.Σ.Α., δύνανται 
να προσληφθούν ως οδηγοί και μέχρι τη συμπλήρωση τηο 
παραπάνω αναλογίας, εργαζόμενοι ως οδηγοί σε λεωφο¬ 
ρεία των Σ.ΕΠ. με σύμβαση εξαρτημένης εργασίας. Η 
σχέση αυτή πρέπει να αποδεικνύεται αποκλειστικά με τη 
βεβαίωση του ασφαλιστικού οργανισμού για την εμπρόθε¬ 
σμη εκπλήρωση των υποχρεώσεών τους. Με απόφαση 
του Υπουργού Μεταφορών και Επικοινωνιών καθορίζεται 
κάθε σχετική λεπτομέρεια. 

5. Αποκλείονται από τη διαδικασία πρόσληψης οι μέτο¬ 
χοι των Σ.ΕΠ., που απέκτησαν άδεια Λ.Δ.Χ. κατά παρά¬ 
βαση των διατάξεων του Ν. 2078/1992 ή που δεν εκπλη¬ 
ρώνουν τις υποχρεώσεις που απορρέουν από τον παρόντα 
νόμο, τα προεδρικά διατάγματα και τις κανονιστικές απο¬ 
φάσεις που εκδίδονται με εξουσιόδητησή του. 

6. Οι μέτοχοι των Σ.ΕΠ., των περ. β' και γ' της παρ. 1 του 
άρθρου 3 του Ν. 2072/1992, αντί της υποβολής αίτησης 
πρόσληψης στον Ο.Α.Σ.Α., δύνανται να ζητήσουν την 
επαναχορήγηση της άδειας Λ.Δ.Χ. αστικού ή υπεραστικού 
που μετέφεραν ή της άδειας Ε.Δ.Χ. αυτοκινήτου που απέ¬ 
συραν. Με απόφαση του Υπουργού Μεταφορών και Επι¬ 
κοινωνιών καθορίζεται κάθε σχετική λεπτομέρεια 

Μέτοχοι των Σ.Ε.Π., που κατά τη δημοσίευση και ισχύ 
του Ν. 2078/1992 ήταν μόνιμοι υπάλληλοι του Δημοσίου ή 
Ν.Π.Δ.Δ. ή υπάλληλοί με σύμβαση αορίστου χρόνου στο 
Δημόσιο, τα Ν.Π.Δ.Δ. ή Ν.Π.Ι.Δ. του ευρύτερου δημόσιου 
τομέα και μετά τη χορήγηση άδειας Λ.Δ.Χ. με τις διατάζεις 
του Ν. 2078/1992, υπέβαλαν την παραίτησή τους οπό τις 
παραπάνω αναφεοόμενες υπηρεσίες, επαναπροσλαμβά¬ 
νονται από τις ίδιες υπηρεσίες εντός τριάντα (30) ημερών 
από την ισχύ του παρόντος νόμου, μετά από αίτησή τους 
και με κοινή απόφαση του Υπουργού Προεδρίας και του 
κατά περίπτωση αρμόδιου Υπουργού. Με κοινή απόφαση 

των Υπουργών Προεδρίας της Κυβέρνησης και Μεταφο¬ 
ρών και Επικοινωνιών καθορίζεται κάθε σχετική λεπτομέ¬ 
ρεια. 

7. α. Το προσωπικό του Ο.Α.Σ. που μεταφέρεται στον 
Ο.Α.Σ.Α. συνεχίζει να λαμβάνει τις τακτικές αποδοχές 
του, μέχει την υπογραφή νέων συλλογικών συμβάσεων ερ¬ 
γασίας. 

β. Το λοιπό προσωπικό αμοίβεται προσωρινά και μέχρι 
την υπογραφή νέων συλλογικών συμβάσεων εργασίας, 
σύμφωνα με τις κατά κατηγορίες προσωπικού συλλογικές 
συμβάσεις, που ίσχυαν στην Ε.Α.Σ., πριν από τη διάλυσή 
της- 

8. Με αποφάσεις του Δ.Σ. του Ο.Α.Σ.Α. μπορεί να μετα- 
φέρεται προσωπικό από τον Ο.Α.Σ.Α. στις εταιρίες του 
άρθρου 1 παρ. 4 του παρόντος νόμου και αντιστρόφως, 
καθώς και μεταξύ των εταιριών αυτών που ιδρύονται κατά 
το άρθρο 1 παρ. 4, χωρίς την καταβολή οποιοσδήποτε 
αποζημίωσης. Το μεταφερόμενο προσωπικό δικαιούται 
τις αποδοχές που ελάμβανε στην προηγούμενη θέση του. 

Το προσωπικό που προσλαμβάνεται στον Ο.Α.Σ.Α., 
κατά τις παρ. 3 και 4 αυτού του άρθρου, μεταφέρεται αυ¬ 
τοδικαίως και χωρίς καμιά άλλη διατύπωση ή καταβολή 
οποιοσδήποτε αποζημίωσης στην ή στις εταιρείες εκτέλε¬ 
σης και εκμετάλλευσης του συγκοινωνιακού έργου με 
θερμικά λεωφορεία, με την ίδρυση των εταιριών κατά την 
παρ. 4 του άρθρου 1, του νόμου αυτού. 

9. Το προσωπικό που πλεονάζει κάθε φορά στον 
Ο. Α.Σ. Α. ή στις εταιρίες που ιδρύει, μετατάσσεται με πρό¬ 
ταση του Δ.Σ. του Ο.Α.Σ.Α. και του αντίστοιχου οργάνου 
διοίκησης ή υπηρεσιακού συμβουλίου και με κοινή από¬ 
φαση των Υπουργών Προεδρίας της Κυβέρνησης και Με¬ 
ταφορών και Επικοινωνιών, σε υπηρεσία του Δημοσίου ή 
του δημοσίου τομέα ή σε επιχείρηση που το Ελληνικό Δη¬ 
μόσιο ή τα νομικά πρόσωπα που αυτό ελέγχει, κατέχουν το 
πενήντα ένα τοις εκατό (51 %) του κεφαλαίου εφόσον βρί¬ 
σκεται μέσα στα γεωγραφικά όρια αρμοδιότητας του 
Ο.Α.Σ.Α. 


υποχρέωσης, καθώς και οι σχετικές συμβάσεις απαλλάσ¬ 
σονται από κάθε γενικό ή ειδικό φόρο ή τέλος χαρτοσή¬ 
μου, δικαίωμα ή εισφορά υπέρ του Δημοσίου ή οποιουδή- 
ποτε τρίτου. 

4. Απαλλάσσονται από κάθε φόρο, τέλος, εισφορά υπέρ 
του Δημοσίου ή οποιουδήποτε τρίτου και από το τέλος 
χαρτοσήμου όλες οι συστατικές πράξεις του Ο.Α.Σ.Α. και 
των εταιριών που ιδρύει, καθώς και οι πράξεις μεταφοράς, 
μεταβίβασης ή συγχώνευσης των περιουσιακών στοιχείων 
από τον Ο.Α.Σ. στον Ο.Α.Σ.Α. και στις εταιρίες που ιδρύει, 
από τον Ο.Α.Σ.Α. στις εταιρίες που αυτός ιδρύει από τους 
ΗΛΠΑΠ και ΗΣΑΠ στον Ο.Α.Σ.Α. και στις εταιρίες που αυ¬ 
τός ιδρύει. Τα παραπάνω νομικά πρόσωπα απαλλάσσονται 
για πέντε χρόνια από την ισχύ του παρόντος νόμου για όλο 
το εισαγόμενο τροχαίο υλικό και λοιπό μηχανολογικό εξο¬ 
πλισμό από την υποχρέωση καταβολής οποιουδήποτε φό¬ 
ρου, τέλους, τέλους χαρτοσήμου, εισφοράς και δασμού 
που εισπράττεται κατά την εισαγωγή τους. Επίσης, για το 
ίδιο χρονικό διάστημα απαλλάσσεται από οποιοδήποτε τέ¬ 
λος χαρτοσήμου, εισφοράς και δικαιώματος υπέρ του Δη¬ 
μοσίου ή τρίτων η μεταβίβαση των λεωφορείων προς τον 
Ο.Α.Σ.Α. και τις θυγατρικές του εταιρίες, η σύνταξη των 
σχετικών συμβάσεων, καθώς και η έκδοση των σχετικών 
παραστατικών τίτλων. 

5. Από την έναρξη ισχύος του νόμου, αυτού καταργοϋ- 
νται οι διατάξεις του Ν. 2078/1992, καθώς και οι διατάξεις 
του Ν. 588/1977 (ΦΕΚ 140 Α), που άντίκεινται στο νόμ 0 


Παράταση ισχύος διατάξεων 
για ρύθμιση κεφαλαιακής κατάστασης 
της Ολυμπιακής Αεροπορίας (Α.Ε.) 

Το χρονικό διάστημα που ορίζεται στην παράγραφο 2 
του άρθρου 30 του Ν. 1914/1990 (ΦΕΚ 178 Α ) παρατεί- 
νεται από τη λήξη του, για την Ολυμπιακή Αεροπορία Α.Ε., 
για ένα ακόμη έτο“ 

Άρθρο 7 


Άρθρο 5 

Ειδικές ρυθμίσεις - Τελικές διατάξεις 

1. Με προεδρικό διάταγμα που εκδίδεται με πρόταση 
των Υπουργών Εμπορίου, Μεταφορών και Επικοινωνιών 
δύναται ο Ο.Α.Σ.Α. να ιδρύσει ανώνυμη ασφαλιστική εται¬ 
ρία, για την ασφάλιση πλην των άλλων και των περιουσια¬ 
κών του στοιχείων και των εταιριών που ιδρύει, για τους 
κινδύνους από κλοπή, πυρκαγιά και ατύχημα. Στο ίδιο 
προεδρικό διάταγμα ρυθμίζεται η αντασφάλιση των ασφα¬ 
λιστικών κεφαλαίων για τους κινδύνους που αναλαμβάνο¬ 
νται από αυτά, καθώς και κάθε άλλη αναγκαία και σχετική 
λεπτομέρεια. 

2. Το έργο των εκκαθαριστών της πρώην Ε.Α.Σ., που 
ορίστηκαν με το εδ. β' της παρ. 1 του άρθρου 1 του Ν. 
2078/1992, πρέπει να ολοκληρωθεί μέσα σε ένα μήνα 
από την ισχύ του παρόντος νόμου. Με την πάροδο άπρα¬ 
κτης της προθεσμίας οι εκκαθαριστές παραδίδουν όλο το 
υλικό που έχουν στα χέρια τους σε νέους εκκαθαριστές, 
που ορίζονται από τον Υπουργό Οικονομικών, Περιβάλλο¬ 
ντος, Χωροταξίας και Δημοσίων Έργων και Μεταφορών 
και Επικοινωνιών. 

3. Η μεταβίβαση στον Ο.Α.Σ.Α. και στις εταιρίες που αυ¬ 
τός ιδρύει κάθε περιουσιακού στοιχείου και γενικά 
εμπραγμάτου ή ενοχικού δικαιώματος, απαίτησης και 


Έναρξη ισχύος 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλουμε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 22 Δεκεμβρίου 1993 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

ΑΝ. ΠΕΠΟΝΗΣ ΑΠ.-ΑΘ. ΤΣΟΧΑΤΖΟΠΟΥΛΟΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΓΕΝΝΗΜΑΤΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΕΡΓΑΣΙΑΣ 

Ε. ΠΑΝΝΟΠΟΥΛΟΣ 

ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ 

ΙΩΑΝ. ΧΑΡΑΛΑΜΠΟΥΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 22 Δεκεμβρίου 1993 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


